Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7513

8. FEJEZET - BALESETMEGELŐZŐ INTÉZKEDÉSEK Megjegyzés.- Az itt közölt rendelkezések célja a balesetmegelőzés elősegítése a baleseti és esemény adatok elemzésével, illetve az információk haladéktalan cseréjével. Eseményjelentő rendszer 8.1 Az állam alakítson ki kötelező eseményjelentő rendszert a tényleges, vagy a lehetséges biztonsági hiányosságokról szóló információk összegyűjtéséhez. 8.2 Ajánlás.- A kötelező eseményjelentő rendszer által esetleg napvilágra nem kerülő információk összegyűjtése érdekében az állam alakítson ki önkéntes eseményjelentő rendszert. 8.3 Az önkéntes eseményjelentő rendszer nem lehet büntető célzatú és az információforrás számára védelmet kell, hogy biztosítson.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes